Държавен вестник, бр. 26, 2023 г., стр. 7

БРОЙ  26	
Д Ъ Р Ж А В Е Н  В Е С Т Н И К 	
СТР.  7  
провеждане на явно наддаване не може да 
бъде по-малка от 5 на сто и повече от 10 на 
сто от началната цена.
(4) Изискванията по ал. 2 се прилагат 
съответно и за решението на Министерския 
съвет за откриване на производството за 
предоставяне на разрешението.
Чл. 10. (1) В срок до 6 месеца от подаването 
на заявление за предоставяне на концесия за 
добив министърът на енергетиката извършва 
проверката и съгласуването по чл. 26 от ЗПБ и:
1. внася в Министерския съвет проекта 
на решение за откриване на производството 
за предоставяне на концесия за добив чрез 
търг, или
2. при наличие на основание съгласно ЗПБ 
издава мотивирана заповед, с която отказва 
да открие производството.
(2) Решението за откриване на производ-
ството за предоставяне на концесия чрез търг 
определя обстоятелствата по чл. 45, ал. 5 от 
ЗПБ, като сроковете за закупуване на тръжните 
книжа и за внасяне на депозита не може да 
изтичат по-рано от 3 дни преди изтичането на 
срока за приемане на заявленията за участие.
(3) С решението по ал. 2 се одобрява ми-
нимална работна програма, която е задължи-
телна за изпълнение от концесионера и която 
съдържа най-малко:
1. минимална инвестиционна програма 
за въвеждане на обекта на концесия в екс-
плоатация;
2. минимално концесионно плащане и стъп-
ка на наддаване при настъпване на условие 
за провеждане на явно наддаване.
Чл. 11. (1) Министърът на енергетиката 
одобрява конкурсните, съответно тръжните, 
книжа до датата на обнародване на заповедта 
за откриване на производството за предоста-
вяне на разрешение или до 7 дни от датата 
на приемане на решението за откриване на 
производството за предоставяне на разреше-
ние или на решението за предоставяне на 
концесия чрез търг.
(2) Министърът на енергетиката осигурява 
възможност за закупуване на конкурсните, 
съответно тръжните, книжа от първия рабо-
тен ден, следващ датата на обнародването на 
актовете по ал. 1.
Чл. 12. (1) Конкурсните книжа съдържат 
най-малко:
1. копие на заповедта за откриване на про-
изводството за предоставяне на разрешение, 
съответно на решението на Министерския 
съвет за откриване на производството за 
предоставяне на разрешение;
2. карта (схема) на площта в подходящ ма-
щаб с обозначена номерация на характерните 
гранични точки и техните координати в Коор-
динатна система „БГС 2005“ и библиографска 
справка за наличната фондова информация 
за района, в който попада площта;
3. изискванията относно представянето на 
заявленията за участие и на офертите;
4. минималните изисквания относно фи-
нансовите, техническите и професионалните 
възможности на кандидатите и документите 
по чл. 23а от ЗПБ, с които се доказва изпъл-
нението на изискванията;
5. конкурсните условия, включително 
минималните изисквания, на които следва 
да отговарят разработките от техническите 
предложения на участниците по отделните 
критерии за оценка на офертите, и докумен-
тите, с които се доказват, когато такива са 
необходими;
6. сроковете за подаване на искания за 
разяснения по конкурсните книжа;
7. сроковете за приемане на заявленията 
за участие и на офертите;
8. адрес, на който се приемат заявленията 
за участие и офертите;
9. език, на който се подават заявленията 
за участие и офертите;
10. условията и реда за възстановяване на 
депозита за участие;
11. методика за оценка на офертите;
12. проект на договор за търсене и проуч-
ване или за проучване;
13. образци на заявление за участие и на 
оферта;
14. образци на декларациите по чл. 23, ал. 3 
от ЗПБ, както и на всички други декларации, 
които кандидатите трябва да представят в 
съответствие със заповедта или решението 
по т. 1;
15. образец на декларация за удостоверява-
не на банка, банков клон и банкова сметка, 
по която да бъде възстановен внесеният от 
кандидата депозит за участие;
16. други документи и образци на документи 
в съответствие с конкурсните условия.
(2) Тръжните книжа съдържат най-малко:
1. копие на заповедта за откриване на 
производството за предоставяне на разреше-
ние, на решението за откриване на производ-
ството за предоставяне на разрешение или 
на решението за предоставяне на концесия 
чрез търг;
2. карта (схема) в подходящ мащаб с обо-
значена номерация и координати на характер-
ните гранични точки на площта за търсене 
и проучване или за проучване, съответно на 
площта на находището в Координатна система 
„БГС 2005“;
3. протокол на компетентния държавен 
орган по оценка и баланс на запасите, за 
наличните запаси или запаси и ресурси, из-